Луис Алберто де Куенка
Закуската

Превод от испански: Рада Панчовска, —

chitanka.info

Харесваш ми като говориш глупости,

когато правиш гаф, когато лъжеш,

когато ходиш на покупки с майка си

и стигам късно в киното по твоя вина.

Повече ми харесваш на рождения ми ден,

когато ме покриваш с торти и целувки,

или когато си щастлива и се забелязва,

или когато гениална си с някоя фраза,

която всичко обобщава, или като се смееш

(смехът ти е душ в преизподнята),

или когато ми прощаваш някоя разсеяност.

Но ми харесваш още повече, толкова, че почти

не мога да устоя да ми харесваш толкова,

когато, пълна с живот, се събуждаш

и първото, което правиш, е да кажеш:

„Страшно съм гладна тази сутрин.

Ще започна закуската си с тебе.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.